recursal/SuperWikiNEXT-32B huggingface dataset:
**Lehmuskeltayökkönen** (*Tiliacea citrago*) on eteläisemmässä Suomessa paikoittaisesti tavattava syksyn yöperhoslaji.

Koko ja ulkonäkö
----------------

Keskikokoinen yökkönen, jonka etusiipien pohjaväri vaihtelee vaaleankeltaisesta oranssinruskeaan. Tyvipoikkiviiru sekä sisempi ja ulompi poikkiviiru erottuvat selvinä, punertavanruskeina juovina siiven poikki. Keskivarjo muodostaa siiven tyvestä laskien kolmannen, muita voimakkaamman poikkiviirun ja yhtyy sisempään poikkiviiruun siiven takareunassa. Sisemmän poikkiviirun ja keskivarjon väliin jää kookas, rengasmainen rengastäplä, ja heti keskivarjon ulkopuolella on punertavanruskea munuaistäplä. Keskivarjon ja siiven ulkosyrjän välisellä alueella siipisuonet erottuvat punaruskeina pitkittäisjuovina. Takasiivet ovat vaaleankeltaiset. Siipiväli 36–38 mm.

Levinneisyys ja lentoaika
-------------------------

Lehmuskeltayökköstä tavataan laajalti Euroopassa, pois lukien pohjoisosat. Idässä levinneisyys ulottuu Uralille ja Kaukasukselle. Suomessa se on eteläinen laji, jonka havainnot rajoittuvat pääasiassa Pori–Joensuu-linjan eteläpuolelle. Perhoset lentävät yhtenä sukupolvena elokuun alkupuolelta lokakuun alkuun huipun ollessa elo–syyskuun vaihteessa.

Elinympäristö ja elintavat
--------------------------

Harvinaisehko ja varsin paikoittain esiintyvä laji, jota tavataan yleensä vain yksitellen. Elinympäristönä ovat puistot ja lehmuksia kasvavat metsät ja metsänreunukset. Perhoset lentävät illan tullen ja tulevat hyvin syötille, heikommin valolle. Toukka elää ainoastaan lehmuksilla ja piilottelee alkuvaiheessa yhteensitomiensa lehtien välissä ja koteloituu lopulta löyhään kotelokoppaan maahan. Muna talvehtii.

Ravintokasvi
------------

Toukka elää lehmuksilla (*Tilia*).

Lähteet
-------

1. ↑
2. ↑
3. 1 2 3  Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 s. 206
4. 1 2
5. ↑

Aiheesta muualla
----------------

* Bestimmungshilfe des Lepiforums (saksaksi)
* Moths and Butterflies of Europe and North Africa (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1303020
* BioLib: 53889
* BOLD: 205600
* CoL: 94BHR
* EUNIS: 310633
* Fauna Europaea: 447799
* Fauna Europaea (new): 96ca46c8-3d33-4a81-a36d-1d4ee67526cb
* GBIF: 4533128
* iNaturalist: 511540
* LepIndex: 261056
* LoB: 4970
* NBN: NHMSYS0021144698
* NCBI: 988163

 |

 |
**PEN International** on vuonna 1921 perustettu kansainvälinen kirjailijajärjestö, joka puolustaa sananvapautta ja edistää kirjallisuutta. PEN Internationaliin kuuluu 145 PEN-keskusta 104 maassa. PEN on poliittisesti sitoutumaton organisaatio, jolla on virallinen konsultaatioasema YK:ssa ja Unescossa. Alkujaan nimi PEN on lyhenne sanoista Poets, Essayists and Novelists (runoilijat, esseistit ja prosaistit), nykyään järjestöön kuuluu myös journalisteja, tutkijoita ja taiteilijoita. Peruskirjansa mukaisesti järjestön tavoitteena on edistää kansainvälistä yhteistyötä ja ymmärrystä eri maiden kirjailijoiden välillä ja korostaa kirjallisuuden keskeistä roolia maailman kulttuurin kehityksessä.

PEN Internationalin perusti Lontoossa 1921 Catharine Amy Dawson Scott, ja ensimmäinen presidentti oli John Galsworthy. PENin varhaisia jäseniä olivat muun muassa Joseph Conrad, George Bernard Shaw ja H. G. Wells. Presidentteinä ovat toimineet muun muassa Alberto Moravia, Heinrich Böll, Arthur Miller, Mario Vargas Llosa ja György Konrád. Vuodesta 2015 PEN Internationalin presidenttinä on ollut yhdysvaltalais-meksikolainen kirjailija Jennifer Clement.

Suomessa kansainväliseen PEN:iin kuuluvana kirjailijain kansallisena keskuksena Suomen PEN ylläpitää suhteita toisten maiden PEN-keskuksiin ja niiden jäseniin. 

PEN International järjestää vuosittain kongressin, johon osallistuu edustajia eri maiden PEN-keskuksista.

Lähteet
-------

1. ↑  PEN Charter
2. ↑  PEN International Congress

Aiheesta muualla
----------------

* Kuvia tai muita tiedostoja aiheesta **Kansainvälinen Pen** Wikimedia Commonsissa

* Suomen Pen
* PEN International
*Tämä artikkeli kertoo Britannian kuninkaallisen laivaston Colossus-luokan taistelulaivasta. Muita samannimisiä aluksia on täsmennyssivulla.*

**HMS Hercules** oli Britannian kuninkaallisen laivaston Colossus-luokan taistelulaiva.

Valmistus
---------

*Pääartikkeli: Colossus-luokka (taistelulaiva, 1910)*
Alus tilattiin Palmers Shipbuilding and Iron Companyltä Jarrowista, missä köli laskettiin 30. heinäkuuta 1909. Alus laskettiin vesille 10. toukokuuta 1910 ja otettiin palvelukseen 31. heinäkuuta 1911.

Palvelus
--------

Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan syttyessä *Hercules* liitettiin 1. taistelulaivaviirikköön Suureen laivastoon (engl. *Grand Fleet*). Se otti 1916 osaa Skagerrakin taisteluun, jolloin se ampui 98 laukausta pääaseillaan. Alukseen ei osunut yhtään suoraa osumaa, mutta se kärsi pieniä vaurioita sirpaleista.

*Hercules* siirrettiin 4. taistelulaivaviirikön lippulaivaksi kesäkuussa 1916. Ollessaan viirikkönsä kanssa merellä alukset kohtasivat Saksan avomerilaivaston matkalla kohti Sunderlandia. Sodan viimeisessä kohtaamisessa Saksan avomerilaivaston kanssa 24. huhtikuuta 1918 *Hercules* yhdessä *HMS St. Vincentin* kanssa saivat käskyn purjehtia Orkneylle tukemaan *HMS Agincourtia* ja 2. risteilijäviirikköä. *Hercules* oli 22. marraskuuta saattamassa antautuvaa Saksan keisarikunnan laivastoa operaatiossa ZZ.

Alus siirrettiin helmikuussa 1919 reserviin. Se myytiin saksalaiselle laivanromuttamolle 8. marraskuuta 1921 ja alus siirrettiin Rosythistä Kieliin romutettavaksi.

Lähteet
-------

* Coward, B. R.: *Battleships & Battlecruisers of the Royal Navy since 1861*. Runnymede, Englanti: Ian Allan Ltd, 1986. ISBN 0-7110-1573-2. (englanniksi)

### Viitteet

1. 1 2  Coward s. 74

Aiheesta muualla
----------------

* Worldwar1.co.uk

*Colossus*-luokan taistelulaivat

|  |
| --- |
| HMS *Colossus* –
HMS *Hercules* |
| Edeltäjä: *Neptune*-luokka – Seuraaja: *Orion*-luokka |
*Tämä artikkeli kertoo Britannian kuninkaallisen laivaston 20-tykkisestä kuudennen luokan aluksesta (fregatti). Muita merkityksiä on täsmennyssivulla.*

**HMS Hermes** oli Britannian kuninkaallisen laivaston vuonna 1811 valmistunut Hermes-luokan 20-tykkinen kuudennen luokan alus. Alus tuhottiin vuonna 1814, jotta se ei joutuisi amerikkalaisten käsiin epäonnistuneen Fort Bowyeriin Mobile Pointissa Mobilen edustalla Alabamassa tehdyn hyökkäyksen jälkeen.

Valmistus
---------

Alus tilattiin 18. tammikuuta 1810 Milfordin telakalta postilaivana, mutta luokan alukset luokiteltiin helmikuussa 1817 sluupeiksi. Köli laskettiin toukokuuta 1810. Alus laskettiin vesille 22. heinäkuuta 1811 ja valmistui vielä samana vuonna 7. syyskuuta.

Palvelus
--------

Alus sen ensimmäisen päällikön kapteeni Philip Brownin alaisuudessa valtasi amerikkalaisen aluksen, jolla oli lastina Brestiin tarkoitettuja varusteita. Lisäksi se valtasi New Yorkista ja Baltimoresta saapuneet alukset. Aluksen ollessa vartiossa 24. syyskuuta lähellä Le Havrea, se valtasi takaisin Preussin lipun alla purjehtineen prikin *Anna Marian*, joka oli matkalla Lissabonista Lontooseen. Valtaajat pääsivät kuitenkin pakenemaan Ranskan rannikolle.

*HMS Hermes* ruhjoo loggi *Le Monchen*
Kova tuuli painoi 24. syyskuuta 1811 *Hermeksen* vartiopaikaltaan kohden Englannin rannikkoa. Lähellä Beachy Headiä alukselta havaittiin joukko englantilaisia aluksia, jotka olivat joutuneet ranskalaisen 14-tykkisen kaapparin *Le Monchen* ahdistelemaksi. Ilman *Hermeksen* puuttumista asiaan olisivat kaikki alukset joutuneet kaapparin uhreiksi. Taistelu päättyi ranskalaisen loggin tuhoon, kun se joutui törmäyksessä *Hermeksen* kölin ruhjomaksi.

Alus valtasi *HMS Elephantin* kanssa 28. joulukuuta 1811 amerikkalaisen kaapparin *Swordfishin*.

*Hermes* ja *HMS Belle Poulle* valtasivat 30. huhtikuuta 1812 amerikkalaisen kaapparikuunari *Gipsyn*, joka oli matkalla New Yorkista Bordeaux'hon arvokkaassa lastissa brittialusten pysäyttäessä sen Atlantilla kolmipäiväisen takaa-ajon päätteeksi.

Alus siirrettiin 1813 Etelä-Amerikan rannikolle. Sen päälliköksi määrättiin 1814 William Percy. Alus ajoi 15. syyskuuta 1814 karille Fort Bowyerin tykkien alla, jolloin aluksen päällikkö sytytti sen palamaan. Alus tuhoutui palossa korjauskelvottomaksi. Taistelun kuluessa aluksen miehistöstä kaatui 25 ja haavoittui 24 henkeä.

Lähteet
-------

* Winfield, Rif: *British Warships in the Age of Sail 1793-1817 - Design, Construction and Fates*. Minnesota, USA: Seaforth Publishing, 2005. ISBN 978-1-84415-717-4. (englanniksi)

### Viitteet

1. 1 2 3  Winfield, Rif s. 237
**HMS Lance** (viirinumerot F87 ja G87) oli Britannian kuninkaallisen laivaston L-luokan hävittäjä toisessa maailmansodassa.

Valmistus
---------

*Pääartikkeli: L-luokka (hävittäjä)*
Alus tilattiin 31. maaliskuuta 1938 osana vuoden 1937 laivasto-ohjelmaa Yarrow and Companyltä Scotstounista Glasgow'sta, missä köli laskettiin 1. maaliskuuta 1939. Alus laskettiin vesille 28. marraskuuta 1940 ja valmistui 13. toukokuuta 1941.

Palvelus
--------

Vastaanottokokeiden päätyttyä alus liitettiin 4. hävittäjälaivueeseen. Alus oli koulutettavana Kotilaivastossa Scapa Flow'ssa. Se suojasi 22. toukokuuta 1941 taistelulaiva *HMS King George V*:tä* etsittäessä Saksan laivaston taistelulaiva *Bismarckia* Pohjois-Atlantilta.* Lancella *havaittu konevika pakotti aluksen palaamaan satamaan, mistä alus palasi 26. toukokuuta etsintöihin. Alus liittyi 28. toukokuuta taistelulaivan suojaksi* Bismarckin *upottua, minkä jälkeen se palasi osaston mukana Loch Eween.*

Kesäkuussa alus määrättiin Greenockiin 11. saattajaryhmään Läntisen reitin alaisuuteen, missä se suojasi Atlantin saattueita yhdessä *HMS Gurkhan* ja *HMS Legionin* kanssa. Alus suojasi 22. kesäkuuta *Legionin* kanssa lentotukialus *HMS Furiousia* Gibraltarille kuljetettaessa lentokonetäydennystä Maltalle operaatio Railwayssä. Alus saapui 25. kesäkuuta osaston mukana Gibraltarille, jossa lentokoneet siirrettiin lentotukialus *HMS Ark Royalille*. *Lance* suojasi seuraavana päivänä *HMS Faulknorin*, *HMS Foresterin*, *HMS Furyn* ja *Legionin* kanssa *Ark Royalia*, taisteluristeilijä *HMS Renownia* ja risteilijä *HMS Hermionea* lentokoneet toimitettaessa. Alus palasi 28. kesäkuuta osaston mukana Gibraltarille.

Alus muodosti 30. kesäkuuta lähes saman laivasto-osaston kanssa Force B:n toimitettaessa lentokoneita Maltalle operaatios Railway II:ssa, mistä vapauduttuaan alus palasi heinäkuussa Greenockiin saattajatehtäviin.

Lähteet
-------

* English, John: *Afridi to Nizam - British Fleet Destroyers 1937-43*. Kent: World Ship Society, 2001. ISBN 0-905617-95-9. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Levy, James P.: *The Royal Navy's Home Fleet in World War II*. New York: Palgrave macmillan, 2003. ISBN 1-4039-1773-6. (englanniksi)

### Viitteet

1. 1 2 3 4  Naval-history.net - HMS Lance

*L*-luokan hävittäjät

|  |
| --- |
| *HMS Laforey* - *HMS Lance* - *HMS Gurkha* - *HMS Lively* - *HMS Legion* - *HMS Lightning* - *HMS Lookout* - *HMS Loyal* |
| Edeltäjä: *K*-luokka – Seuraaja: *M*-luokka |
*Tämä artikkeli kertoo Britannian kuninkaallisen laivaston Monmouth-luokan panssariristeilijästä. Muita samannimisiä aluksia on täsmennyssivulla.*

**HMS Kent** oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.

Valmistus
---------

*Pääartikkeli: Monmouth-luokka (risteilijä)*
Alus tilattiin Portsmouthin telakalta, missä köli laskettiin 12. helmikuuta 1900. Alus laskettiin vesille 6. maaliskuuta 1901 ja valmistui 1. lokakuuta 1903.

Palvelus
--------

Vuosina 1906-1913 alus oli Kiinan asemalla, mistä se palasi Portsmouthiin huollettavaksi elokuussa 1913. Alus lähetettiin Falklandin saarille syyskuussa 1914 ja se osallistui 8. joulukuuta Falklandin saarten taisteluun upottaen Saksan keisarikunnan laivaston kevyen risteilijän *SMS Nürnbergin*. Alus etsi *HMS Glasgowin* kanssa Tulimaan rannikolta *SMS Dresdenin*, joka upotettiin 14. maaliskuuta 1915. Alus siirrettiin maaliskuussa 1915 Kiinan asemalle, mutta se palasi Britteinsaarille jo toukokuussa. Sen alempien runkokasemattien 6 tuuman tykit siirrettiin kaksi kantta ylöspäin 1917.

Alus suojasi Kanaalin saattueita kesäkuussa 1918 ja heinäkuussa se siirrettiin Kiinan asemalle. Alus lähetettiin Vladivostokiin tammikuussa 1919, kun japanilaiset ja amerikkalaiset sotivat alueella bolsevikkijoukkoja vastaan. Alus laitettiin myyntilistalle Hong Kongissa maaliskuussa 1920.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Wragg, David: *Royal Navy Handbook 1914–1918*. Gloucestershire, Englanti: Sutton Publishing, 2006. ISBN 0-7509-4203-7. (englanniksi)

### Viitteet

1. ↑  Gardiner, Robert 1860-1905 s. 70
2. 1 2  Gardiner, Robert 1906-1921 s. 12

*Monmouth*-luokan panssariristeilijät

|  |
| --- |
| *HMS Monmouth* –
*HMS Bedford* –
*HMS Essex* –
*HMS Kent* –
*HMS Berwick* –
*HMS Cornwall* –
*HMS Cumberland* –
*HMS Donegal* –
*HMS Lancaster* –
*HMS Suffolk* |
| Edeltäjä: *Drake*-luokka – Seuraaja: *Devonshire*-luokka |
*Tämä artikkeli kertoo Britannian kuninkaallisen laivaston Dryad-luokan torpedoykkiveneestä. Muita saman nimisiä aluksia on täsmennyssivulla.*

**HMS Hazard** oli Britannian kuninkaallisen laivaston vuonna 1895 palvelukseenotettu Dryad-luokan torpedotykkivene. Alus muutettiin vuonna 1901 maailman ensimmäiseksi sukellusveneiden emälaivaksi.

Valmistus
---------

*Pääartikkeli: Dryad-luokka*
Alus tilattiin Pembroken telakalta ja sen köli laskettiin 1. joulukuuta 1892. Alus laskettiin vesille 14. helmikuuta 1894 ja se valmistui 24. heinäkuuta 1895.

Palvelus
--------

Alus muutettiin vuonna 1901 maailman ensimmäiseksi sukellusveneiden emälaivaksi. Alus törmäsi 2. helmikuuta 1912 sukellusvene *HMS A.3:een*, jolloin sukellusvene vei syvyyksiin 14 miehistönsä jäsentä.

Ensimmäisen maailmansodan alettua alus muutettiin vuonna 1914 miinanraivaajaksi, mutta se oli edelleen myös sukellusveneiden emälaivana. Alus upposi 28. tammikuuta 1918 kolaroituaan SS *Western Australian* kanssa.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Lyon, David: *The First Destroyers*. Chatham Publishing, 1996. ISBN 1-86176-005-1. (englanniksi)

### Viitteet

1. ↑  Gardiner, Robert 1860-1905 s. 90
**Bertram "Bertie" Mee**, OBE (25. joulukuuta 1918 – 21. lokakuuta 2001) oli englantilainen jalkapalloilija ja valmentaja. Hänen johdollaan Arsenal voitti ensimmäisen tuplamestaruuden 1971.

Ura
---

Ennen toista maailmansotaa Mee pelasi ammattilaisena Derby Countyn reseveissä ja Mansfield Townissa. Sodan aikana vieraili myös Southamptonissa, mutta ura päättyi loukkaantumiseen. Mee palveli Britannian armeijan lääkintäjoukoissa ja työskenteli kuntoutusupseerina vuodesta 1948 alkaen. Hän erikoistui jalkapallovammojen hoitoon ja vuonna 1960 hänestä tuli Arsenalin fysioterapeutti.

Vuonna 1966 Arsenalia valmentanut Billy Wright sai potkut ja kaikkien yllätykseksi päävalmentajaksi hänen tilalleen valittiin Mee. Mee palkkasi avukseen Dave Sextonin ja ryhtyi rakentamaan joukkuetta uudestaan. Sextonin lähdettyä hän sai avukseen Don Howen ja heidän johdollaan Arsenal kehittyi hiljalleen. Vuosina 1968 ja 1969 Arsenal ylsi liigacupin loppuotteluun, mutta hävisi molemmat. Seuraavalla kaudella Arsenal sai Meen johdolla ensimmäisen pokaalin 17 vuoteen, kun se voitti Anderlechtin Messucupin finaalissa.

Kaudella 1970–1971 Arsenal pelasi Meen johdolla erinomaisesti organisoitua peliä ja onnistui voittamaan mestaruuden yhden pisteen erolla ennakkosuosikki Leeds Unitediin. Kausi huipentui FA Cupin loppuotteluun, jossa Arsenal kukisti Liverpoolin 2–1. Meen Arsenal oli vasta toinen tuplamestaruuden Englannissa voittanut seura 1900-luvulla. Seuraavalla kaudella Arsenal ylsi uudestaan FA Cupin finaaliin ja sijoittui sarjassa toiseksi 1973, minkä jälkeen menestys hiipui. Tylsän pelitavan arvosteluun kyllästynyt Mee ei enää nauttinut työstään ja erosi 1976.

Vuoden tauon jälkeen Mee työskenteli hetken Watfordin apulaisvalmentajana, minkä jälkeen hän vastasi seuran pelaajatarkkailusta ja myöhemmin toimi seuran johtajana.

Mee valittiin Brittiläisen imperiumin ritarikunnan upseeriksi (OBE) ansioistaan jalkapallossa. Hänet valittiin myös English Football Hall of Fameen 2008.

Saavutukset
-----------

* Englannin 1. divisioonan mestaruus: 1971
* FA Cupin voitto: 1971
* Messukaupunkien cup: 1970

Lähteet
-------

1. 1 2 3 4 5  Ponting, Ivan: Obituary: Bertie Mee  24.10.2001. The Independent. Viitattu 14.10.2019. (englanniksi)
2. ↑  Bertie Mee National Football Museum. Viitattu 14.10.2019. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Lamar Miller** (s. 25. huhtikuuta 1991 Miami, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Houston Texansia.

Ura
---

Miller pelasi Miamin yliopistossa ja pelasi ensimmäisen kautensa 2010. Miller pelasi yksitoista ottelua, joista hän oli kerran avauksessa. Miller juoksi 646 jaardia 108 juoksusta ja onnistui tekemään kuusi maalia. Seuraavalla kaudella 2011 Miller nousi joukkueensa avausmiehistöön ja juoksi kauden aikana yli tuhat jaardia.

### Miami Dolphins

Miller oli Dolphinsin neljännen kierroksen varaus vuoden 2012 NFL:n varaustilaisuudesta. Hän pelasi avauskaudellaan kolmetoistaottelua, joista Miller oli avauskokoonpanossa kerran. Hän onnistui saamaan kauden aikana yhteensä 51 juoksusta 250 jaardia, joista yhdestä hän sai maalin.

Kaudella 2013 Miller pelasi 16 ottelua ja oli avauksessa viisitoista kertaa. Hän juoksi kauden aikana yhteensä 709 jaardia 177 juoksusta ja teki kaksi maalia.

Kaudella 2014 Miller pelasi kauden kaikki kuusitoista ottelua avauksessa. Hän juoksi kauden aikana yhteensä 1099 jaardia 216 juoksusta ja teki kahdeksan maalia. Miller teki joulukuussa 2014 New York Jetsiä vastaan Dolphinsien seuraennätyksen 97 jaardin maalijuoksulla.

Kaudella 2015 Miller pelasi toistamiseen kauden kaikissa otteluissa avauksessa. Hän juoksi yhteensä 872 jaardia 194 juoksusta ja teki edellisen kauden tapaan kahdeksan maalia. Millerin kauden pisin juoksumaali oli 85 jaardia Houston Texansia vastaan lokakuussa 2015.

### Houston Texans

Maaliskuussa 2016 Miller allekirjoitti neljänvuoden sopimuksen Houston Texansin kanssa.

Lähteet
-------

1. ↑  Draft 2012 *nfl.com* Viitattu 9.1.2016 (englanniksi)
2. 1 2 3 4  Lamar Miller *nfl.com* Viitattu 9.1.2016 (englanniksi)
3. ↑  Dolphins RB Lamar Miller Scores 97-Yard TD vs. Jets *bleacherreport* 28.12.2014 Viitattu 9.1.2016 (englanniksi)
4. ↑  Texans reach deal with running back Lamar Miller *chron.com* 9.3.2016 Viitattu 24.6.2016 (englanniksi)
**Lamar University** (**LU**) on osavaltion ylläpitämä tutkimusyliopisto Yhdysvaltojen Texasin osavaltiossa, Beaumontin kaupungissa. Yliopistossa opiskelee noin 15 000 opiskelijaa.

Vuonna 2010 lukuvuoden opinnot Lamarissa maksoivat noin 7 000 Yhdysvaltain dollaria. Alkuvaiheen opinnoissa on paljon yleis­sivistäviä perusopintoja. Lamar Universityn opinto­aloista on erilaisissa ranking-selvityksissä arvostettu etenkin insinööri- ja sairaan­hoitaja­opintojen sekä verkko­kurssien tarjontaa. Vuonna 2016 Lamar valittiin maailman 20 lupaavimman joukkoon konsultti­yritys Firetailin raportissa yliopistoista, jotka voivat nousta maailman eliittiin vuoteen 2030 mennessä.

Lähteet
-------

1. ↑  Parker, Kathleen: Colleges come up short on what students need to know, *The Washington Post* 15.8.2010. Viitattu 11.10.2016.
2. ↑  Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon (Arkistoitu – Internet Archive), *Etelä-Saimaa* 12.8.2016. Viitattu 10.10.2016.

Aiheesta muualla
----------------

* Kuvia tai muita tiedostoja aiheesta **Lamar University** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lamar University
Kartta Euroopan kielistä.
**Euroopan kielet** kuuluvat pääasiassa indoeurooppalaisiin kieliin. Muita kielikuntia ovat uralilaiset kielet; turkkilaiset kielet; isolaattikieli baski; luoteiskaukasialaiset kielet; pohjoiskaukasialaiset kielet; eteläkaukasialaiset kielet; seemiläiset kielet, joita edustaa maltan kieli; sekä mongolikielet, joita edustaa kalmukin kieli. Lisäksi Eurooppaan on muuttanut monia muita kieliä puhuvia ihmisiä.

Kielet
------

* Baski on isolaattikieli eli kielikuntansa ainoa kieli.
* Eteläkaukasialaiset kielet
* Indoeurooppalaiset kielet
	+ Albanian kieli
	+ Armenian kieli
	+ Balttilaiset kielet
	+ Germaaniset kielet
	+ Indoiranilaisia kieliä Euroopassa ovat muiden muassa romanin kieli ja osseetin kieli
	+ Kelttiläiset kielet
	+ Kreikan kieli
	+ Romaaniset kielet
	+ Slaavilaiset kielet
* Luoteiskaukasialaiset kielet
* Mongolikieliin Euroopassa kuuluu kalmukin kieli.
* Pohjoiskaukasialaiset kielet
* Seemiläisiä kieliä Euroopassa edustavat Maltan kieli ja heprea.
* Turkkilaiset kielet
* Uralilaiset kielet

Kirjaimistot
------------

Euroopassa kansallisilla kielillä käytetyt aakkoset:
  kreikkalainen
  kreikkalaiset & latinalaiset
  latinalainen
  latinalaiset & kyrilliset
  latinalaiset & armenialaiset
  kyrillinen 
  georgialainen
  armenialaiset

Euroopan kielten päivä
----------------------

Euroopan kielten päivää vietetään vuosittain 26. syyskuuta.

Lähteet
-------

1. ↑  Euroopan kielten päivää vietetään 26.9. *Opetushallitus*. Viitattu 27.9.2020.

Aiheesta muualla
----------------

* Kuvia tai muita tiedostoja aiheesta **Euroopan kielet** Wikimedia Commonsissa
**Esaias Wechter** (1701 Turku – 17. toukokuuta 1776 Turku) oli suomalainen kauppias ja valtiopäivämies.

Wechterin vanhemmat olivat Turun porvari Henrik Wechter ja Anna Simolenia ja puolisot vuodesta 1726 Katarina Schele (k. 1743) ja vuodesta 1748 Katarina Elisabeth Danckwardt. Hän ryhtyi kauppiaaksi Turkuun 1720-luvulla. Wechteristä tuli Turkuun raatimies vuonna 1741. Hän perusti vuonna 1738 sinne villa- ja verkatehtaan ja Littoisiin värjäys- ja veranvanutuslaitoksen. Hän oli myssypuolueessa vuosien 1734, 1738–1739 ja 1742–1743 valtiopäivillä ja oli sekreettivaliokunnan jäsen. Siinä asemassaan hän puolusti käsitystä, että suomea puhuville oli Suomessa annettava etusija virantäytössä.

Lähteet
-------

1. 1 2  Blomstedt, Kaarlo, ym. (toim.): *Kansallinen elämäkerrasto, V osa: Saari–Ö*, s. 572–573. Porvoo: WSOY, 1934.
2. ↑  Otavan Iso tietosanakirja, Otava 1967, osa 9, palsta 1111


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiskt Lexikon
* Biografiasampo

 |

 |
Lämpöaallon laajuus ja poikkeamat keskilämpötilasta 20. kesäkuuta - 20. elokuuta 2003 välisenä aikana.
**Euroopan lämpöaalto 2003** oli voimakas lämpöaalto, joka koetteli vuonna 2003 useita Euroopan maita kesäkuusta elokuuhun ulottuneella ajanjaksolla. Lämpöaalto oli voimakkain Euroopassa koettu aalto vuoden 1540 jälkeen. Yli 70 000 ihmistä kuoli lämpöaallossa, ja sen suurimmat tuhot olivat Ranskassa, jossa se vaati 14 802 ihmisen hengen ja tuhosi laajoja viljelyssatoja.

Vaikutukset
-----------

Lämpöaalto tuhosi myös monissa muissa maissa paljon viljasatoa, esimerkiksi Moldovassa se tuhosi 80 % sadosta ja Italiassa 13 % kokonaissadosta. Lämpöaalto aiheutti myös laajaa kuivuutta, joka sai monien jokien vedenkorkeuden laskemaan ja Välimeren veden lämpötilan nousemaan. Korkeiden lämpötilojen myötä myös keskilämpötilat olivat keskimääräistä korkeampia esimerkiksi Irlannissa, jossa elokuun keskilämpötila poikkesi kaksi astetta keskiarvosta. Sveitsissä lämpöaalto sulatti Alpeilla laajoja alueita jäätiköistä, mistä seurasi tuhotulvia.

Lämpöaallon vaikutuksesta viinirypälesato oli normaalia parempi etenkin Ranskassa ja Unkarissa. Unkarilaiset viininviljelijät voittivatkin kansainvälisessä viinikilpailussa yhteensä yhdeksän kultamitalia ja yhdeksän hopeamitalia.

Ennätykset
----------

Lämpöaallon myötä mitattiin myös paljon uusia lämpöennätyksiä. Kyproksella mitattiin koko lämpöaallon korkeimmaksi lämpölukemaksi 52,1 astetta, joka rikkoi vuonna 1995 mitatun 49,2 asteen ennätyksen. Se oli myös korkein lämpöaallon aikana mitattu lukema. Saksassa mitattiin korkeimmaksi lukemaksi 40,4 astetta. Sveitsin uudeksi lämpötilaennätykseksi mitattiin 41,5 astetta Gronossa Graubündenissa.

Katso myös
----------

* Kuvia tai muita tiedostoja aiheesta **Euroopan lämpöaalto 2003** Wikimedia Commonsissa

Lähteet
-------

1. ↑  WMO: Unprecedented sequence of extreme weather events - News - Professional Resources - PreventionWeb.net *preventionweb.net*.  Arkistoitu 18.10.2015. Viitattu 2.2.2012.
2. ↑  Union des oenologues de france *oenologuesdefrance.fr*.
3. ↑  MeteoSwiss - Switzerland *meteoschweiz.admin.ch*.  Arkistoitu 3.5.2008. Viitattu 2.2.2012.
**Laurentius Andreae Kempe** (n. 1620 Närpiö – 1669 Lapväärtti) oli suomalainen kirkkoherra ja filosofian maisteri. Hänet tunnetaan myös suomalaisen teatteritaiteen edistäjänä.

Ura
---

Kempe kirjoitti ylioppilaaksi Turussa keväällä 1642 ja valmistui filosofian maisteriksi toukokuussa 1653. Hän aloitti Uudenkaarlepyyn triviaalikoulun rehtorina vuonna 1655. Kaupungin pormestari Cordt Bochmöller piti häntä epäkelpona tehtäväänsä ja ryhtyi toimiin hänen erottamisekseen. Piispa Aeschillus Petraeus ehdotti Kempelle kirkollista uraa, jonka tämä sittemmin valitsi. Superintendentti Petrus Erici Steuchius vihki Kempen papiksi 1658. Turun tuomiokapituli nimitti Kempen Lapväärtin kirkkoherraksi 13. toukokuuta 1658. Kristiinankaupungin porvaristo olisi halunnut tehtävään Närpiön kappalaisen Johannes Johannis Wazaeuksen.

Kempe kohtasi uudessa virassaan pian ongelmia. Hänet pidätettiin virantoimituksesta helmikuussa 1659, sillä hänen oli väitetty puhuneen saarnatuolistaan "sopimattomuuksia". Kempe anoi virkaansa takaisin useaan otteeseen, kunnes joulukuussa 1659 tuomiokapituli myönsi hänelle luvan hoitaa tehtäväänsä joulunpyhinä.

Laurentius Kempe on mainittu myös Suomen teatterihistorian yhteydessä. Hänen aikanaan Suomessa ei ollut ammattimaista näyttelijätoimintaa, vaan teatteritaide oli harrastajapohjaista ja levisi opiskelijoiden myötä koulukaupunkeihin. Kempe arvosti teatteria ja oli itse näyttelijänä ainakin komediassa *Surge Eller Flijt och Oflitighetz Skodes Spegel*. Kappale esitettiin Turussa 6. toukokuuta 1647; sen oli kirjoittanut Jacobus Petri Chronander.

Laurentius Kempen vanhemmat olivat Närpiön kappalainen ja myöhempi Lapväärtin kirkkoherra Andreas Magni Kempe ja Anna Mårtensdotter Wargh.

Lähteet
-------

1. 1 2 3 4 5
2. ↑  Koski, Pirkko: *Näyttelijänä Suomessa*, s. 24. WSOY, 2013. ISBN 978-951-0-39549-3.
*Tämä artikkeli kertoo Britannian kuninkaallisen laivaston Bellona-luokan linjalaivasta. Muita merkityksiä on täsmennyssivulla.*

**HMS Kent** oli Britannian Kuninkaallisen laivaston vuonna 1762 vesillelaskettu Bellona-luokan 74-tykkinen kolmannen luokan linjalaiva.

Valmistus
---------

*Pääartikkeli: Bellona-luokka (linjalaiva)*
Alus tilattiin 13. joulukuuta 1758 Deptfordin telakalta, jossa rakennustöistä vastasi Adam Hayes. Köli laskettiin 24. huhtikuuta 1759. Alus laskettiin vesille 23. maaliskuuta 1762 ja valmistui 8. heinäkuuta, jolloin valmistuskustannukset olivat 39 756 puntaa 18 shillinkiä ja kolme pennyä.

Palvelus
--------

Huhtikuussa 1762 alus otettiin palvelukseen päällikkönään Robert Faulknor ja poistettiin palveluksesta maaliskuussa 1763. Alus varustettiin Plymouthissa vartiolaivaksi ja valmistui lokakuussa. Alus palautettiin palvelukseen syyskuussa päällikkönään Edward Le Cras ja poistettiin palveluksesta huhtikuussa 1766.

Alus katsastettiin 12. heinäkuuta 1770, missä havaitut viat korjattiin Plymouthissa. Alus palautettiin palvelukseen tammikuussa 1771 vartiolaivana päällikkönään Stephen Colby. Aluksen päällikkyyden vastaanotti 1772 Charles Feilding. Se osallistui 22. kesäkuuta 1773 kuninkaan katselmukseen. Aluksen kannella tapahtui 4. heinäkuuta räjähdys.

Alus osallistui kesän purjehduksiin 1773 ja 1774. Vuonna 1775 aluksen päällikkönä oli John Jervis, kun se poistettiin palveluksesta elokuussa. Alus varustettiin Plymouthissa merentakaiseen palvelukseen, mutta sitä ei miehitetty. Alus siirrettiin myytäväksi kesäkuussa 1784 ja myytiin 5. elokuuta Portsmouthissa 600 punnalla.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3 4  Winfield, Rif s. 64

*Bellona*-luokan linjalaivat

|  |
| --- |
| *HMS Bellona* – *HMS Dragon* – *HMS Superb* – *HMS Kent* – *HMS Defence* |
| Edeltäjä: Triumph-luokka – Seuraaja: Arrogant-luokka |
**Laurentius Laurentii** (Laurens Laurensen, Lorenz Lorenzen) (8. kesäkuuta 1660, Husum, Saksa – 29. toukokuuta 1722 Bremen, Saksa) oli saksalainen kanttori, teologi ja virsirunoilija.

Laurentii kasvoi Husumissa, silloin Tanskaan kuuluneessa Schleswigissä. Hän aloitti opintonsa Rostockin yliopistossa vuonna 1681 ja jatkoi musiikin opintojaan Kielissä. Vuonna 1684 hänestä tuli kanttori ja musiikinjohtaja Bremenin St. Martinkirkossa ja tätä virkaa hän hoiti 38 vuotta, kuolemaansa saakka.

Laurentii oli omaksunut vaikutteita Philipp Jacob Speneriltä, saksalaisen pietismin keskeisen runoilijalta ja häntä on pidetty yhtenä speneriläisen pietismin parhaimmista virsirunoilijoista. Hänen virsikokoelmansa *Evangelia Melodica, das ist: Geistliche Lieder und Lobgesänge nach dem Sin der ordentlichen Sonn- und Festtags-Evangelien zur Uebung und Beförderung der Gottseligkeit nach bekannten Melodien mitt Fleiss eingerichtet* (julkaistu 1700) kaikki 150 virttä perustuvat kirkkovuoden pyhäpäivien evankeliumiteksteihin. Hän kirjoitti virtensä vanhoihin, tuttuihin virsisävelmiin.

Suomen evankelis-luterilaisen kirkon virsikirjassa on yksi Laurentiin virsi, virsi 89 "Nyt herää yöstä, henkeni" ("Wach’ auch, mein Herz, die Nacht ist hin", suom. Knut Legat Lindström 1867. Sävelmä: Johann Crüger 1653). Ruotsin kirkon virsikirjassa on myös yksi hänen kirjoittama virsi, 316 "Pois sammuu päivän kulta" ("Ermuntert euch, ihr Frommen", ruots. Carl David af Wirsén 1889, Karl-Gustav Hildebrand 1978, suom. Pekka Kivekäs 1995, säv. Melchior Teschner 1615).

Lähteet
-------

1. ↑  Lorenz Lorenzen (Laurentius Laurentii) *dendanskesalmebogonline.dk*. Viitattu 11.11.2020. (tanskaksi)
2. ↑  Oscar Lövgren: *Psalm- och sånglexikon*, s. 136. Gummesons bokförlag, Stockholm, 1964. (ruotsiksi)
3. ↑  Laurentius Laurenti Lorenz Lorenzen *hymntime.com*.  Arkistoitu 14.11.2020. Viitattu 11.11.2020. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |
|  |
| Muut | 
* RISM

 |

 |
Escadan myymälä Hong Kongissa vuonna 2012.
**Escada** on 1979 perustettu saksalainen muotitalo, joka kuului luksusmerkkien joukkoon. Se ajautui konkurssiin elokuussa 2009.

Yrityksellä oli 2 300 työntekijää eri puolilla maailmaa. Päätoimipaikka oli Aschheimissa. Sen taustalla on Wolfgang ja Margaretha Leyn Münchenissä 1970-luvun alussa perustama neuletuotteita valmistanut yritys. Ruotsalaissyntyinen Margaretha Ley oli aiemmin työskennellyt mallina muun muassa Fathilla ja ruotsalaisen vaateyrityksen Lejan palveluksessa.

Yritys nousi menestykseen heti ensimmäisinä vuosina, ja pian perustettiin keskihintainen merkki Laurel. Yrityksestä tuli julkinen osakeyhtiö 1986, ja se lähti laajentamaan voimakkaasti. Margaretha Ley kuoli äkillisesti 1992, ja samaan aikaan alkanut maailmanlaajuinen lama ajoi yrityksen vaikeuksiin. Se pääsi kuitenkin jaloilleen, mutta 2000-luvun alussa se joutui turvautumaan laajoihin järjestelyihin, joiden avulla yritys saatiin kuntoon, ja se alkoi suuntautua Aasian markkinoille.

Marraskuussa 2009, Escadan osti lontoolainen intialaissyntyinen miljardööri Lakshmi Mittal, jonka miniä Megha Mittal on Escadan omistaja ja sen hallituksen puheenjohtaja. Hän on naimisissa Adiya Mittalin kanssa. *lähde?*

20. helmikuuta 2014, Escada ilmoitti, että yrityksen pitkäaikainen toimitusjohtaja Bruno Sälzer lopettaa Escadalla joulukuussa 2014. *lähde?*

Lähteet
-------

1. 1 2  Muotitalo Escada konkurssiin Yle.fi. Viitattu 13.8.2009.
2. ↑  *Modekonzern Escada muss Insolvenz anmelden* Welt.de, 11.8.2009
3. 1 2  About Escada *fashion-forum.org*.  Arkistoitu 13.8.2009. Viitattu 13.8.2009. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Escada**.
* Escadan sivusto
* Escada-Chef Sälzer wollte zu viel – und scheiterte (saksaksi)
**Norbert Schemansky** (30. toukokuuta 1924 Detroit, Michigan – 7. syyskuuta 2016 Dearborn, Michigan) oli yhdysvaltalainen painonnostaja ja olympiavoittaja. Hän oli ensimmäinen neljissä olympialaisissa mitaleille yltänyt painonnostaja.

Schemansky saavutti Lontoon 1948 olympialaisissa hopeaa raskaassasarjassa (yli 82,5 kg) tuloksella 425 kg. Hän punnersi tuloksekseen 122,5 kg, tempasi 132,5 kg ja työnsi 170 kg. Helsingin 1952 olympialaisissa hän voitti kultaa kevyessä raskaassasarjassa (alle 90 kg) maailmanennätystuloksella 445 kg. Hän punnersi 127,5 kg sekä teki maailmanennätykset 140 kg tempauksessa ja 177,5 kg työnnössä. Rooman 1960 olympialaisissa hän saavutti raskaassasarjassa (yli 90 kg) pronssia tuloksella 500 kg (punnerrus 170 kg, tempaus 150 kg, työntö 180 kg). Tokion 1964 olympialaisissa hän saavutti raskaassasarjassa toistamiseen pronssia tuloksella 537,5 kg (punnerrus 180 kg, tempaus 165 kg, työntö 192,5 kg).

Schemansky voitti maailmanmestaruuden kevyessä raskaassasarjassa (alle 90 kg) vuosina 1951 ja 1953 sekä raskaassasarjassa (yli 90 kg) vuonna 1954. Hän saavutti raskaassasarjassa MM-hopeaa vuosina 1947, 1962 ja 1963.

Lähteet
-------

* Norbert Schemanskyn olympiasijoitukset Sports-Reference.com.  Arkistoitu 26.8.2008. Viitattu 15.12.2009. (englanniksi)
* Painonnoston arvokisamitalistit Sports123.com. Viitattu 15.12.2009. (englanniksi)

### Viitteet

1. ↑  Steckroth, John: Four-time Olympian, Dearborn native Norbert ‘Norb’ Schemansky dead at age 92 *ClickOnDetroit*.  7.9.2016. Viitattu 8.9.2016. (englanniksi)

Aiheesta muualla
----------------

* Kuvia tai muita tiedostoja aiheesta **Norbert Schemansky** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Helmer-Rainer Sinisalo** 14. kesäkuuta 1920 Zlatoust, Neuvosto-Venäjä – 2. elokuuta 1989 Petroskoi, Karjalan ASNT) oli neuvostokarjalainen säveltäjä ja huilisti.

Sinisalo valmistui Petroskoin musiikkikoulusta 1939. Hän opiskeli sävellystä N. I. Peikon johdolla Moskovan konservatoriossa 1952–1954 ja V. V. Voloshinovin johdolla Leningradin konservatoriossa 1954–1955.

Sinisalo oli vuosina 1935–1944 jäsenenä eri orkestereissa Petroskoissa. Hän oli Petroskoin radion sinfoniaorkesterin jäsenenä 1944–1956 ja toimi samalla valtiollisen Kantele-laulu- ja tanssiryhmän taiteellisena johtajana ja kapellimestarina. Sinisalo opetti sävellystä ja huilunsoittoa Petroskoin musiikkikoulussa 1948–1957. Hän oli Karjalan tasavallan säveltäjien liiton halinnollisen johtokunnan puheenjohtajana vuodesta 1956 alkaen. Sinisalosta tuli Venäjän neuvostotasavallan kansantaiteilija 1959 ja Neuvostoliiton kansantaiteilija 1975.

Sinisalo sävelsi muun muassa Kalevalan aiheisiin perustuvan *Sampo*-baletin 1959, kantaatin *Rauhan puolustus*, sinfonian *Metsän sankarit* ja orkesterisarjan *Karjalaisia kuvia*.

Lähteet
-------

1. 1 2 3 4  FreeDictionary : Sinisalo, Gelmer-Rainer, from The Great Soviet Encyclopedia (1979)
2. ↑  Kulttuurin tunnetuimpia toimihenkilöitä, Karjalan tasavallan virallinen internet-portaali

Aiheesta muualla
----------------

* Sinisalon sinfonia *Metsän sankarit* (Youtube)
* Sinisalon pianokonsertto vuodelta 1958 (Youtube)
* Sinisalon Kolme miniatyyria (Youtube)
* Sinisalon Sampo-baletti (Youtube)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)
* Yhdysvallat
* Latvia
* Tšekki
* Puola

 |

 |
Merja Pitkänen, *Helmet*, 2011. Taustan savupiipussa Mario Merzin *Fibonacci Sequence 1–55*.
***Helmet*** on Merja Pitkäsen (s. 1958) veistosryhmä Turun Itäinen Rantakatu 72:ssa, niin sanotun Valkoisen talon edustalla. Vuonna 2011 paljastettu teos muodostuu neljästä suurennetun vesipisaran muotoisesta elementistä, joiden kiillotetusta teräspinnasta heijastuu laajakulmapeilikuva kaupunkinäkymistä eri suuntiin.

Teoksen tilasi Valkoisessa talossa toimiva suunnittelutoimisto Elomatic Oy 70-vuotislahjaksi perustajalleen, teollisuusneuvos Ari Elolle. Neljä pisaraa symboloivat Elomaticin neljää toimintavuosikymmentä. Yritys lahjoitti veistosryhmän Turun kaupungin taidekokoelmaan.

Merja Pitkäsen mukaan vesihelmet muistuttavat viereisen Aurajoen ja meren merkityksestä Turun kaupungille.

Lähteet
-------

1. 1 2 3  Merja Pitkänen (1958–): Helmet  13.8.2013. Turun kaupunki, museokeskus.  Arkistoitu 6.11.2014. Viitattu 1.11.2015.

Aiheesta muualla
----------------

* Lisätietoa veistosten synnystä
**Leppälovimittari** (*Ennomos alniarius*) on kellertävä, loppukesän ja syksyn mittariperhoslaji.

Koko ja ulkonäkö
----------------

Leppälovimittari on yksi monista kuollutta lehteä jäljittelevistä perhosista. Se eroaa kuitenkin selvästi muista samankaltaisista lajeista keskiruumin räikeänkeltaisen karvoituksen perustella. Siipien pohjaväri on kellanruskea, ja etusiiven poikki kulkee kaksi tummanruskeaa poikkiviirua, takasiivessä viiruja on yksi. Viirujen väliin jää tumma, siiven poikki suuntautuva keskitäplä, joka on takasiivessä melko laaja ja sulautuu usein poikkiviiruun. Siivillä on lisäksi pienempien tummanruskeiden pisteiden muodostamaa kirjailua, ja siipien ulkosyrjä on selvästi mutkitteleva ja muuta siipeä tummempi. Siipiväli on 36–43 mm.

Lepäävä perhonen pitää siipiään päiväperhosmaisesti koholla ruumiin yläpuolella, ei kuitenkaan aivan yhdessä, mikä voimistaa vaikutelmaa käpristyneestä lehdestä.

Levinneisyys ja lentoaika
-------------------------

Levinneisyydeltään eurooppalainen perhonen, joka esiintyy idässä Kaukasukselle asti. Suomessa leppälovimittari on sukunsa selvästi yleisin laji, ja sitä tavataan rannikkoa pitkin Oulun korkeudelle saakka, mutta sisämaassa levinneisyys jää etelään. Perhoset aloittavat lentonsa elokuun keskivaiheilla ja lento jatkuu syyskuun lopulle.

Elinympäristö ja elintavat
--------------------------

Leppälovimittari on lehtimetsien, metsänreunojen, puistojen ja puutarhojen laji, joka voi olla paikoitellen hyvinkin runsaslukuinen. Perhoset lentävät yöllä ja koiras tulee helposti valolle. Naaras ei ilmeisesti juuri liiku ja niitä tavataan harvoin. Täysikasvuisena toukka koteloituu yhteensitomiensa lehtien väliin. Muna on talvehtiva elämänvaihe.

Ravintokasvi
------------

Toukka elää pääasiassa lepillä (*Alnus*), mutta syö myös muita lehtipuita.

Lähteet
-------

1. ↑
2. ↑
3. 1 2 3  Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9
4. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2490209
* BioLib: 51965
* BOLD: 98872
* BugGuide: 144713
* CoL: 93Z7K
* EoL: 316732
* EPPO: ENNOAL
* EUNIS: 308715
* Fauna Europaea: 445975
* Fauna Europaea (new): 8a628c6b-66eb-49f0-9d40-6ea6b1b3fade
* GBIF: 1957845
* iNaturalist: 219175
* IRMNG: 10298635
* ITIS: 941867
* LepIndex: 234782
* LoB: 6211
* MONA: 6797.1
* NatureServe: 2.862533
* NBN: NBNSYS0000006004
* NCBI: 942213

 |

 |
**Kurort-Darasun** (ven. Куро́рт-Дарасу́н) on kaupunkimainen taajama Taka-Baikalian aluepiirin Karymskojen piirissä Venäjällä. Se sijaitsee Ingodan sivujoen Turan rannalla 66 kilometriä Darasunin rautatieasemalta etelään. Asukkaita on 3 200 henkeä (vuonna 2009).

Paikkakunnalla sijaitsee vuonna 1800 perustettu Darasunin mineraalivesi- ja ilmakylpylä. Vuonna 1957 Kurort-Darasun sai kaupunkimaisen taajaman statuksen. Taajamassa on kaksi parantolaa, keskikoulu, kerhotalo, kirjasto ja sairaala. Asukkaat työskentelevät palveluammateissa, maataloudessa ja metsänhoitoalueella. Kylpylän ympärillä on Darasunin rauhoitusalue.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 8.1.2010. (venäjäksi)

Aiheesta muualla
----------------

* Kurort-Darasun Taka-Baikalian tietosanakirjassa (venäjäksi)
**Ufokontaktit** ovat tapauksia, joissa yksittäiset ihmiset väittävät matkustaneensa ufojen kyydissä, käyneensä vierailla planeetoilla ja niin edelleen.

Kontaktien historiaa
--------------------

Jo 1758 Emanuel Swedenborg väitti saaneensa psyykkisen yhteyden toisiin planeettoihin. 

George Adamski julkisti 1952 kirjansa, jonka innoittamana syntyi tyypillinen ufokontaktin muoto, jossa ihmisen näköiset ystävälliset humanoidit liikkuivat emäaluksesta lähtevillä lentävillä lautasilla. Ufojen kyytiin päässeet ihmisvieraat matkustivat Maan kiertoradalla, Kuuhun, Venukseen ja Marsiin. 

1950-luvun lopulla monet kontaktihenkilöt väittivät olleensa avaruusolentojen kanssa psyykkisessä kontaktissa, "kanavoinnissa", sen sijaan että olisivat fyysisesti matkustaneet avaruusaluksilla. Tämä yleistyi taas 1960-luvun lopulla.

Suomessa väitetyistä ufokontakteista ovat kertoneet Aino Kassinen, Helge Lindroos, Tapio Kaitaharju, Markus Räsänen, Osmo T. Liene, Toivo Kovanen, Aarno Heinonen, Arvi Saarentaus, Helena Gustafsson, Raili Lehtonen, Sinikka Oinonen, Pauli Aalto ja monet muut.

Lähteet
-------

1. ↑  Tapani Koivula: *Ufojen kosminen viesti*. WSOY, 1988.

Aiheesta muualla
----------------

* Ufo-Finland ry: Valtakunnallinen ufoyhdistys sivuilla muun muassa ufohavaintolomake, viitattu 14.9.2008
Lehden etusivu vuodelta 1871.
**Kurre** oli Helsingissä vuosina 1870–1879 ilmestynyt ruotsinkielinen pilalehti.

*Kurre* oli Suomen ensimmäinen varsinainen pilalehti. Sen perustajiin kuuluivat tilapäisjulkaisuina ilmestyneiden pilalehtien parissa jo aiemmin toimineet uusmaalaiset opiskelijat O. R. Strömfors, V. L. Cajander ja E. O. Stenberg sekä ylioppilas F. J. Vahlbeck (myöhemmin Valbäck). Kahdesti kuukaudessa ilmestyneen lehden julkaisijaksi ja toimittajaksi lupautui Strömfors.

Suomenkieliseen *Veitikkaan* verrattuna *Kurren* huumori oli harmitonta ja se joutui vain harvoin sensuurin hampaisiin. Poliittiset kannanotot näkyivät lähinnä fennomaanien piikittelynä. Lehden suurimpana ongelmana oli kuvituksen saaminen, minkä johdosta Strömfors pyyhki pois alkuosan sen alaotsikosta *Illustrerad skämt-tidning* vuonna 1877.

*Kurren* painosmäärä oli 700 kappaletta vuonna 1871, 1 000 vuonna 1872 ja 1 200 vuonna 1873. Se lienee kuitenkin ollut kannattamaton, mikä tekijöiden muiden kiireiden ohella johti lehden lakkaamiseen.

Lähteet
-------

1. 1 2 3  *Suomen lehdistön historia 8. Aikakauslehdistön historia: Yleisaikakauslehdet*, s. 301–303. Kuopio: Kustannuskiila, 1991. ISBN 951-657-325-8.

Aiheesta muualla
----------------

* *Kurre* digitoituna kansalliskirjastossa
**Leandro Castán da Silva** (s. 5. marraskuuta 1986 Jaú) on brasilialainen jalkapalloilija, joka edustaa kotimaassaan Vasco da Gamaa. Hän on pelannut myös Ruotsissa ja Italiassa. Pelipaikaltaan Castán on keskuspuolustaja.

Seurajoukkueura
---------------

Leandro Castán on Atlético Mineiron kasvatti. Hän teki seurassa ammattilaisdebyyttinsä vuonna 2005. Vuonna 2007 Castán siirtyi ruotsalaiseen Helsingborgs IF:ään. Hän pelasi seurassa vietetyn kolmen kauden aikana vain neljä liigapeliä ja palasi takaisin kotimaansa alasarjoihin Barueriin kaudeksi 2009. Baruerissä Castán sai uutta nostetta uralleen ja siirtyi vuonna 2010 maan suurseuraan Corinthiansiin. Corinthiansissa Castán pelasi kolme kautta ja voitti sinä aikana Brasilian mestaruuden ja Copa Libertadoresin.*lähde?* Kesällä 2012 Castán siirtyi Italian suurseuraan AS Romaan. Siirtosumma oli arviolta viisi ja puoli miljoonaa euroa. Castánista tuli nopeasti seuran avainpelaaja, ja hän oli suuressa roolissa kaudella 2013–2014, kun Roma päästi vain 19 maalia 34 ottelussa. Sarjasijoitus oli kuitenkin toinen Juventuksen jälkeen.

Maajoukkueura
-------------

Leandro Castán pelasi ensimmäisen maaottelunsa Brasilian jalkapallomaajoukkueen paidassa lokakuussa 2012 Japania vastaan Puolan Wroclawissa. Tähän mennessä Castán on pelannut maajoukkueessa kaksi ottelua. Huolimatta Castánin loistavasta kaudestaan Romassa Brasilian silloinen päävalmentaja Luiz Felipe Scolari ei valinnut häntä vuoden 2014 MM-kisoihin.

Lähteet
-------

1. ↑
2. ↑
3. ↑  syyskuu 2014
4. ↑
**Leander Engström** (1886–1927) oli ruotsalainen taidemaalari. Leander oli Ruotsin modernismin uranuurtajia. Hän opiskeli Richard Berghin ja Karl Nordströmin johdolla Tukholmassa vuosina 1907–1908 sekä vuosina 1909–1912 Pariisissa. Siellä hän sai vaikutteita muun muassa Matisselta, van Goghilta sekä Gauguinilta ja toistamiseen siellä käydessään Cézannelta. Hän maalasi Lapin luonnon tyyliteltyjä maisema- ja henkilökuvauksia (mm. *Forellinkalastajat*, 1918). Niitä on pidetty Engströmin parhaina teoksina. Useimmat niistä ovat tyyliteltyjä ja sävyltään vihreitä. Vuosina 1920–1923 hän maalasi Italiassa uusasiallisuutta tavoitellen kaupunki- ja maisemakuvia ja sittemmin Norlannin luontoa. Leander kuului *De Unga* -nimiseen ruotsalaisen modernismin läpimurtoryhmään.

Lähteet
-------

1. 1 2  Kodin suuri tietosanakirja, osa 3 vuodelta 1979, s. 35
2. 1 2 3  Otavan iso tietosanakirja, osa 2 vuodelta 1961, palsta 965.
3. ↑  Facta, osa 2 vuodelta 1976, palsta 651

Aiheesta muualla
----------------

* Kuvia tai muita tiedostoja aiheesta **Leander Engström** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Ruotsi

 |
|  |
| Taiteenala | 
* KulturNav
* RKD Artists
* ULAN

 |
|  |
| Muut | 
* IdRef

 |

 |